Ottobah Cugoano

**[[Ottobah Cugoano]]** (c. 1757 – after 1791), onɛ ka o yʋʋr lɛm buon ye John Stuart, da anɛ onɛ ka ba karʋ yis, political activist, nɛ natural rights philosopher n yit West Africa ka da kpiim hali n bɛ Great Britain 18th century pʋsʋg la saŋa.

O yʋma piiga nɛ atan saŋa ka ba da gban o Gold Coast n kuos o tis sankpansib, ka ba mɔr o lɔɔŋ kuo titaar la kɛŋ Grenada tɛŋin linɛ bɛ West Indies la. Sɔ da da o 1772 yʋma saŋa la m mɔr o kɛŋ England, anina ka Cugoano yʋʋm da zamis karʋŋ nɛ sɔb ka ba da bas o. din nyaaŋ la, o yʋʋm da tʋmiɛ nɛ tisit artists Richard nɛ Maria Cosway, Cugoano da kena yʋʋm mi Bristist dim gomenam nɛ buudi malima nimbeda la. O da nɔki o mɛŋi pɛɛs nɛ Sons of Africa, laas kanɛ an African nim banɛ ka ba kari yis ka ba bɛ Britain sʋʋlim la.
## O Nyɔvʋr Pinilʋg
Ba dua Quobna Ottobah Cugoano nɛ 1757 Agimaque (Ajumako) dinɛ bɛ Gold Coast (modern-day Ghana). O da anɛ Fanti ka o buudi da kpiɛ nɛ teŋ la naab.

O yʋʋm piiga nɛ ata (13) saŋa la, ba da zu o nɛ biis sieba pɛɛs o zug ka kuosi ba tis saŋkpanasib ka mori ba yi Cape Coast tɛŋin la kɛŋ kpɛnɛsiba saŋkpanasnam arʋŋ la ni kɛŋ Grenada tɛŋin. Ba da kɛ nɛ ka o tʋm pɔɔgin tʋʋma bɛ Lesser Antilles tɛŋin hali nɛ Scottish dim tɛŋ nid onɛ sʋoe pɔtnam ka o yʋʋr buon ye Alexander Campbell, ti kɛna da o 1772 mor o kuli o yin. 1772 saŋa sia ka Campbell da nɔk o mor kɛŋ kaae England, anina ka Cugoano yʋʋm da paam yɔlisim. Ka ba da suu o winaam kuom 20 August 1773, bɛ St James's Church, Piccadilly, ka pudi o yʋʋr ye "John Stuart – a Black, saŋkan na la ka o mor yʋʋm piiga nɛ ayuobu (16).

## Onɛ Ka Ba Kad o

Richard nɛ Maria Cosway, nɛ Ottobah Cugoano (1784), Richard Cosway da an onɛ da sʋŋi ba. 

Yʋʋm tʋsir, kobis yɔpɔi nɛ pisnii nɛ anaasi (1784), artists Richard Cosway nɛ o pua, Maria da nɔk Cugoano ka o lɛbigi tʋm-tʋm ba yin ka ba yɔɔd o.

Saŋkan la, di da dɔlisnɛ Cosways la ni ka British politisdim buudi la baŋɔ, laam nɛ William Blake nɛ Prince of Wales. Prince of Wales nɛ Africans gbamiidib banɛ da bɛ Britain la, Cugoano da anɛ onɛ da kpiɛm nɛ Africa dim yʋma la ni bam banɛ ka ba da kari baa bas la, o da mɛ lɛm pɛɛs banɛ da sɔbid daar wʋsa gbana gesid saŋkpanasnam tʋʋma yɛla la.
O da tis gbaʋŋ la yʋʋr yɛ Pʋtɛnra nɛ Sʋŋsaaŋ, tʋʋmbɛɛd nɛ zukpiʋŋ tʋʋma dinɛ ka Commerce of the Human Species (1787) mɔri maan saŋkpanasnam la.

Yʋʋm tusir, kɔbisyɔpoi nɛ pisnii nɛ ayuobu(1786) la ni ka o da tʋm tʋʋm tirin Henry Demane yɛla la ni, ninsabil kanɛ an saŋkpanas ka ba da bɔɔd yɛ ba zuu o lɛb West Indies la. Cugoano da yɛl  saŋkpanasnam onɛ ka ba mi o hali ka ba buon o yɛ Granville Sharp la, onɛ da yaŋi kɛŋi yis  Demane anriŋ la pʋʋgin ka ba pʋ yaŋi mɔr o kɛŋɛɛ.

Yʋʋm tusir, kɔbisyɔpoi nɛ pisnii nɛ ayɔpoi (1787) la ni ka o zua Olaudah Equiano, da sʋŋ Cugoano ka o zaŋ o gbaʋŋ dinɛ ka li yʋʋr an yɛ Pʋtɛnra nɛ Sʋŋsaaŋ tʋʋmbɛɛd nɛ zukpiʋŋ tʋʋma dinɛ ka ba mɔri maan saŋkpansnam la yɛla nɛ Commerce of the Human Species (1787) la. On yʋʋm da paam yɔlisim ka kilim Yesu nyanandɔl la, o da sɔb gbaʋŋɔ yi yaam kanɛ ka o zamisi yi pʋʋsim la ni. O da sɔbnɛ pianad pʋʋsim, ekonomis nɛ politis zaŋidi waae di yɛla. O sɔbʋg la wʋsa pianad giŋa daa anɛ ye o bɔɔd ye ba kat yamʋg tʋʋma dinɛ an nimbielim nɛ zukpieʋŋ tʋʋma la bas. O da paal ye saŋkpanas kanɛ paam yɔlisim tʋʋma anɛ ye o sʋŋ sakpansim tʋʋma ka li bas, dinzug ka ɔm duoe ziei bɔɔd yɛ li bas. O da nɔk labaar la kɛŋi tis King George III, onɛ da an Prince of Wales nɛ Edmund Burke onɛ da an politis kpɛɛm la. Naab George III nɛ naayikpɛɛmnam la bɛdigʋ da pʋ siak ye ba kat dinɛ anɛ saŋkpaasim tʋʋma la base. Dinzug ba daa pʋ kɛlisi o labaar kanɛ ka o sɔbi tisi ba laa.

Yʋʋm tʋsir, kɔbisyɔpoi nɛ piswai nɛ yinne 1791 dinɛ an yʋma anaasi saŋa sa la ka o da nɔki o gbaʋŋ la zaŋi paal sɔ wʋsa ka li paal ye o sɔb gbaʋŋ, dinɛ da bɛ gbaʋŋ la pʋʋgin da anɛ pianad kanɛ tisid dinɛ anɛ Africa biis la "Sons of Africa". Di pʋʋginɛɛ, o da piana paannɛ Britist dim la da pʋ yaŋi sʋʋg Sierra Leone tis London's “Poor Blacks” kas-kas anɛ banɛ da paam yɔlisim yi Africa-America yamis banɛ ka ba da nɔki ba American Revolutionary War nyaaŋ la  tɔɔm kɛŋ London la. Banɛ da dɛŋim bɛɛ teŋin la da anɛ Nova Scotian Settlers banɛ da an black Loyalists, laam nɛ American yamis banɛ da an niŋkʋda ka da yit Nova Scotia, ka da duoe tɔɔm kɛŋi zinin Sierra Leone la. Cugoano da buol ka sɔs sour ye ba sʋŋ ka ke ka ba kɛna mɛ sakuya tis Britain dim kas-kas anɛ sakubiis banɛ bɛ African.Yʋʋm tusir, kɔbisyɔpoi nɛ piswai nɛ yinne 1791 la ni ka Cugoano da kɛn nɛ Cosways paae 12 Queen Street dinɛ bɛ Mayfair la. O naar gbaʋŋ kanɛ ka o da sɔb Yʋʋm tusir, kɔbisyɔpoi nɛ piswai nɛ yinne 1791 la, o da piana o sour nwiɛer yɛla kɛn "upwards of fifty places" din na niŋ siem ka o gbaʋŋ la yʋʋr kɛŋ tuon ka nidib nyaŋi baŋi li amaa o da pʋ nyaŋi tʋm nwɛnɛ on tɛns siem la. Cugoano da bɔɔd nɛ ye o nwiɛe kɛŋ Nova Scotia tɛŋin la nɔk nidib ka ba tʋm sʋŋ ka bam banɛ an African Britons dim la paam yɔlisim yi Sierra Leone amaa ti pʋ nyaŋi baŋ ye o da nyaŋi maal bɛɛ o pʋ nyaŋi maalɛ.

Yʋʋm tʋsir, kɔbisyɔpoi nɛ piswai nɛ yinne 1791 la nyaaŋ ka ba pʋ lem nyɛ o labaar ka li bɛ yɛlkʋda gbana la nii yaase, ka li paal yee, daa sierɛ o tʋnʋm da kpi nɛ yʋʋm tʋsir, kɔbisyɔpoi nɛ piswai nɛ yinne 1791 la ni bɛɛ yʋʋm tʋsir, kɔbisyɔpoi nɛ piswai nɛ ayi 1792 la ni.

## Labaar La Tier
Yʋʋm tʋsa ayi, nɛ pisyi 2020 dinɛ an Sapal Nwadig dabis pisyi la ni ka English Heritage blue plaque da nie paal nyain ban da zuod Cugoano siem bɛ Schomberg House bɛ Pall Mall, London, zinikanɛ ka o da bɛ ka tʋmmid nɛ Cosways din yi Yʋʋm tʋsir, kɔbisyɔpoi nɛ pisnii nɛ anaasi paae yʋʋm tʋsir, kɔbisyɔpoi nɛ piswai nɛ yinne la ni 1784 paae 1791. yʋʋm tʋsa ayi, nɛ pisyi nɛ atan 2023 dinɛ an Mɔtul Nwadig dabisim pisyi la ni 20/08/2023 la St James's Church, da nɔk dabisir kaŋa ye diem di dinɛ anɛ Cugoano's kuom sʋʋb dabisir dinɛ paas kɔbiga nɛ pisnu (250 Anniversary) kuom sʋʋb dabisa banɛ ka o diɛm gaad la yʋʋm tʋsir, kɔbisyɔpoi nɛ pisyɔpɔi nɛ atan 1773 , o da dieɛɛ kuom sʋʋb la nɛ yʋʋm tʋsir, kɔbisyɔpoi nɛ pisyɔpɔi nɛ atan' 1773 la ni, nɛɛŋa maaa an dabisir kannɛ ka ba sɔbi digili o   pʋgin wʋsa ni. Lɛm pɛɛs yaasaa, St James da kɛ ka Trinidad-based artist Che Lovelace maal siel bʋmpaal ka ba nɔki maal Cugoano kuom sʋʋb tier yɛla. Ba da ye ba nɔk dinɛ ka artist Che Lovelace da maal la nɛ ziel St James's Church la zaanɔɔrin dinɛ anɛ yʋʋm tʋsa ayi, nɛ pisyi nɛ atan(2023) la ni. Nɛ an dinɛ an yiiga dunia ni ka St James's Church da maali nɔki tier Cugoano kuom sʋʋb.

## Gɔsim Yaas
•	Black British elite, the class Cugoano belonged to

•	Olaudah Equiano

•	List of civil rights leaders 

•	List of slaves

## Gbanvɛɛnsa